CELEX: 32020R2203
Language: hu
Date: 2020-12-22 00:00:00
Title: A Bizottság (EU) 2020/2203 végrehajtási rendelete (2020. december 22.) az (EU) 2018/659 végrehajtási rendelet I. mellékletének az Egyesült Királyság és koronafüggőségeinek a lófélék, valamint a lófélék spermájának, petesejtjeinek és embrióinak az Unióba történő beléptetése vonatkozásában engedélyezett harmadik országok és harmadik országbeli területi részek jegyzékébe való bejegyzése tekintetében történő módosításáról (EGT-vonatkozású szöveg)

2020.12.28.   
               
               
                  HU
               
               
                  Az Európai Unió Hivatalos Lapja
               
               
                  L 438/4
               
            
         A BIZOTTSÁG (EU) 2020/2203 VÉGREHAJTÁSI RENDELETE
         (2020. december 22.)
         az (EU) 2018/659 végrehajtási rendelet I. mellékletének az Egyesült Királyság és koronafüggőségeinek a lófélék, valamint a lófélék spermájának, petesejtjeinek és embrióinak az Unióba történő beléptetése vonatkozásában engedélyezett harmadik országok és harmadik országbeli területi részek jegyzékébe való bejegyzése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésére,
         tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 2. cikke i) pontjára, 12. cikke (1), (4) és (5) bekezdésére, 13. cikke (2) bekezdésére, valamint 15., 16., 17. és 19. cikkére,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (3) és különösen annak 52. cikkére,
         mivel:
         
                     (1)
                  
                  
                     Az (EU) 2018/659 bizottsági végrehajtási rendelet (4) megállapítja az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételeket. Ezen belül az említett végrehajtási rendelet I. melléklete megállapítja azon harmadik országok és harmadik országbeli területei részek jegyzékét, amelyekből engedélyezett a lóféléknek, valamint a lófélék spermájának, petesejtjeinek és embrióinak az Unióba történő belépése.
                  
               
                     (2)
                  
                  
                     Az Egyesült Királyság biztosította az (EU) 2018/659 végrehajtási rendeletben előírt, ahhoz szükséges garanciákat, hogy az Egyesült Királyságot, valamint Guernsey, Man-sziget és Jersey koronafüggőségeket felvegyék az említett végrehajtási rendelet I. mellékletébe a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodásban (a továbbiakban: kilépésről rendelkező megállapodás) előírt átmeneti időszak végét követően, az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazásának sérelme nélkül. Figyelembe véve az Egyesült Királyság által nyújtott garanciákat, az említett harmadik országot és a koronafüggőségeket fel kell venni az (EU) 2018/659 végrehajtási rendelet I. mellékletébe.
                  
               
                     (3)
                  
                  
                     Az Egyesült Királyságában és koronafüggőségeiben élő lófélék egészségügyi állapota alapján a szóban forgó harmadik országot és koronafüggőségeit indokolt az A állategészségügyi csoportba sorolni, és a belépés valamennyi típusát és a lófélék valamennyi kategóriájának belépését helyénvaló engedélyezni.
                  
               
                     (4)
                  
                  
                     Az (EU) 2018/659 végrehajtási rendelet I. mellékletét ezért ennek megfelelően módosítani kell.
                  
               
                     (5)
                  
                  
                     mivel a kilépésről rendelkező megállapodásban előírt átmeneti időszak 2020. december 31-én lejár, ezt a rendeletet 2021. január 1-jétől kell alkalmazni.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2018/659 végrehajtási rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 22-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 1992.9.14., 54. o.
         
         
            (2)  HL L 192., 2010.7.23., 1. o.
         
         
            (3)  HL L 95., 2017.4.7., 1. o.
         
         
            (4)  A Bizottság (EU) 2018/659 végrehajtási rendelete (2018. április 12.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről (HL L 110., 2018.4.30., 1. o.).
      
      
         
            MELLÉKLET
            Az (EU) 2018/659 végrehajtási rendelet I. melléklete a következőképpen módosul:
            
                        1.
                     
                     
                        A táblázat a Falkland-szigetekre vonatkozó bejegyzés után a következő bejegyzésekkel egészül ki:
                        
                                    „GB
                                 
                                 
                                    Egyesült Királyság (*1)
                                    
                                 
                                 
                                    GB-0
                                 
                                 
                                    Az egész ország
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                              
                                    GG
                                 
                                 
                                    Guernsey
                                 
                                 
                                    GG-0
                                 
                                 
                                    Az egész ország
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X
                                 
                                 
                                     
                                 
                              
                  
                        2.
                     
                     
                        A táblázat az Izraelre vonatkozó bejegyzés után a következő bejegyzéssel egészül ki:
                        
                                    „IM
                                 
                                 
                                    Man-sziget
                                 
                                 
                                    IM-0
                                 
                                 
                                    Az egész ország
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X”
                                 
                                 
                                     
                                 
                              
                  
                        3.
                     
                     
                        A táblázat az Izlandra vonatkozó bejegyzés után a következő bejegyzéssel egészül ki:
                        
                                    „JE
                                 
                                 
                                    Jersey
                                 
                                 
                                    JE-0
                                 
                                 
                                    Az egész ország
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X”